สำหรับความหมายอื่น ดูที่ แคนอน

***คาน่อน*** (ญี่ปุ่น: カノン; โรมาจิ: *Kanon*) เป็นเกมคอมพิวเตอร์แนววิชวลโนเวลที่สร้างโดยคีย์ ออกจำหน่ายครั้งแรกเมื่อ 4 มิถุนายน พ.ศ. 2542 โดยเกมเวอร์ชันแรกนี้เป็นเกมสำหรับคอมพิวเตอร์ส่วนบุคคล และถูกจัดว่าเป็นเกมสำหรับผู้เล่นอายุ 18 ปีขึ้นไป แต่ต่อมาได้มีการออกเกมเวอร์ชันที่สามารถเล่นได้ทุกวัยมาในเดือนมกราคม พ.ศ. 2543 และได้มีเวอร์ชันดังกล่าวสำหรับเครื่องเล่นอื่น ๆ ตามมา ได้แก่ ดรีมแคสต์ เพลย์สเตชัน 2 และเพลย์สเตชัน พอร์เทเบิล

เกม *คาน่อน* แบบมาตรฐานสำหรับคอมพิวเตอร์ส่วนบุคคลได้ออกจำหน่ายเป็นแผ่นดีวีดีในเดือนพฤศจิกายน พ.ศ. 2547 ประกอบด้วยเวอร์ชันสำหรับผู้ใหญ่ และเวอร์ชันที่เล่นได้ทุกวัย ทั้งสองเวอร์ชันรองรับในวินโดวส์ 2000 และวินโดวส์เอกซ์พี

เนื้อหาของเกมมีลักษณะเป็นการดำเนินเรื่องไปตามโครงเรื่องที่กำหนดไว้ โดยผู้เล่นจะสามารถตัดสินใจเลือกดำเนินเรื่องไปตามตัวเลือกต่าง ๆ ที่ปรากฏขึ้นบนหน้าจอในแต่ละครั้งได้ เนื้อเรื่องในตอนจบจะแยกออกเป็น 5 ฉากหลัก แต่ละฉากจะมีเนื้อหาเกี่ยวข้องกับตัวละครหญิงแต่ละตัว เป็นที่เชื่อกันว่าชื่อของเกมนี้อาจนำมาจากชื่อของเพลงคาน่อน ซึ่งภาพยนตร์การ์ตูนโทรทัศน์เรื่องที่สองที่สร้างขึ้นจากเกมนี้ก็ได้นำเพลง "คาน่อน ในบันไดเสียงดีเมเจอร์" ของพาเคลเบลมาใช้เป็นดนตรีประกอบในเรื่องด้วย

ได้มีการนำเกม *คาน่อน* มาสร้างเป็นสื่ออื่น ๆ จำนวนมาก ได้แก่ ภาพยนตร์การ์ตูนโทรทัศน์จำนวน 2 เรื่อง โดยเรื่องแรกจัดทำโดยโตเอแอนิเมชัน มีทั้งหมด 13 ตอน ออกฉายในประเทศญี่ปุ่นตั้งแต่เดือนมกราคมถึงเดือนมีนาคมพ.ศ. 2545 และรวมถึงโอวีเออีกหนึ่งตอน ซึ่งออกฉายในเดือนพฤษภาคม พ.ศ. 2546 และเรื่องที่สองจัดทำโดยเกียวโตแอนิเมชัน มีทั้งหมด 24 ตอน ออกฉายในประเทศญี่ปุ่นตั้งแต่เดือนตุลาคม พ.ศ. 2549 ถึงเดือนมีนาคม พ.ศ. 2550 และยังได้มีการนำไปสร้างเป็น ไลท์โนเวล ดรามาซีดี และหนังสือการ์ตูนจำนวน 2 เล่ม

ลักษณะของเกม
------------

บทสนทนาในเกม *คาน่อน* ระหว่างยูอิจิและอายุ
*คาน่อน* เป็นเกมดำเนินเรื่องที่เนื้อเรื่องบางส่วนอาศัยการโต้ตอบจากผู้เล่น ในการเล่นเกม ผู้เล่นจะต้องอ่านข้อความที่ปรากฏอยู่บนหน้าจอในแต่ละฉาก ซึ่งเป็นบทสนทนาระหว่างตัวละครหรือความคิดของตัวเอกของเรื่อง โดยระหว่างในเกม จะมีหลายจุดที่เป็นจุดตัดสินใจ ซึ่งผู้เล่นจะได้เลือกดำเนินเรื่องตามตัวเลือกต่าง ๆ ที่ปรากฏอยู่บนหน้าจอ โดยจุดเหล่านี้จะปรากฏอยู่ทั่วไปในเกม และอาจเว้นช่วงตั้งแต่หนึ่งนาทีหรือนานกว่านั้น เมื่อถึงจุดตัดสินใจ เนื้อเรื่องจะหยุดลงเพื่อให้ผู้เล่นได้เลือกตัดสินใจว่าจะดำเนินเรื่องไปในทางใด การตัดสินใจแต่ละแบบจะนำไปสู่การดำเนินเรื่องที่แตกต่างกันออกไป เนื้อเรื่องในตอนจบของเกมที่เป็นไปได้มีทั้งหมด 5 ฉาก แต่ละฉากจะมีเนื้อหาเกี่ยวข้องกับตัวละครหญิงแต่ละตัว ในการที่จะเห็นเนื้อเรื่องในตอนจบให้ครบทุกฉาก ผู้เล่นจะต้องย้อนกลับไปเล่นใหม่ และเลือกตัดสินใจเลือกดำเนินเรื่องในแบบที่แตกต่างกันออกไปเพื่อให้เนื้อเรื่องดำเนินไปในอีกฉากหนึ่ง

จุน มาเอดะ หนึ่งในผู้ทำงานด้านเนื้อเรื่องของ *คาน่อน* กล่าวให้ความเห็นเมื่อเดือนมีนาคม พ.ศ. 2544 ว่า *คาน่อน* เป็นเกมที่มีอิทธิพลค่อนข้างสูงในสังคมญี่ปุ่น ทำให้ทางบริษัทควรจะสร้างเกมที่มีเนื้อหาไม่รุนแรง แต่เขากล่าวว่าไม่มีใครในทีมงานที่มีความคิดเช่นนั้นเลย เป้าหมายหนึ่งของเกมเวอร์ชันแรกคือให้ผู้เล่นได้เห็นฉากเฮ็นไตเกี่ยวกับยูอิจิร่วมเพศกับตัวละครหญิงหนึ่งในห้าตัว โดยในเกมจะมีฉากที่มีเนื้อหาทางเพศเกี่ยวกับตัวละครแต่ละตัว ตัวละหนึ่งฉาก และมีฉากแฟนตาซีอีกหนึ่งฉาก

ในเวลาต่อมา คีย์ได้ออกเกม *คาน่อน* แบบที่ไม่มีเนื้อหาทางเพศมาสองเวอร์ชัน โดยใช้ภาพกราฟิกเดียวกับเวอร์ชันเดิม เพียงแต่ตัดฉากที่มีเนื้อหาทางเพศออก แต่จะมีฉากที่มีภาพโป๊เปลือยอยู่ 2 ฉาก ยูอิจิ ซูซุโมโต้ ผู้เขียนเนื้อเรื่องจากคีย์ได้ให้ความเห็นว่า ฉากที่มีเนื้อหาทางเพศใน *คาน่อน* เป็นฉากที่จบในตัวเอง จึงสามารถตัดฉากเหล่านี้ออกได้โดยไม่มีผลต่อเนื้อเรื่องหลัก

เนื้อหา
-------

### การวางโครงเรื่อง

เมืองที่ปรากฏในเนื้อเรื่องของ *คาน่อน*
สถานที่สำคัญต่าง ๆ ที่ปรากฏในเนื้อเรื่องของ *คาน่อน* ได้แนวคิดมาจากสถานที่ในเมืองต่าง ๆ ในประเทศญี่ปุ่น ได้แก่ โมะริงุชิ โยะโกะฮะมะ โตเกียว และซัปโปะโระ เช่นเดียวกับเกมอื่น ๆ ที่สร้างโดยคีย์ ซึ่งมักจะได้แนวคิดมาจากสถานที่จริง และมีการเปิดเผยออกมาชัดเจนว่ามาจากสถานที่ใด เนื้อเรื่องของ *คาน่อน* ดำเนินเรื่องในช่วงฤดูหนาว ทำให้เมืองใน *คาน่อน* ปกคลุมไปด้วยหิมะตลอดเวลา

เนื้อหาหลักของ *คาน่อน* เกี่ยวกับปาฎิหาริย์ โดยตัวละครในเรื่องมักจะเกี่ยวข้องกับเหตุการณ์ต่าง ๆ ที่ได้มีปาฏิหาริย์เกิดขึ้น นอกจากนี้ เนื้อเรื่องในหลายช่วงยังได้กล่าวถึงการสัญญาและรักษาสัญญา โดยยูอิจิได้ให้สัญญาที่สำคัญมากไว้กับตัวละครหญิงทั้ง 5 ตัว ในขณะที่เขาค่อย ๆ นึกถึงเหตุการณ์ในอดีตที่เขามาที่เมืองนี้ตอนเป็นเด็กได้

เนื้อหารองด้านหนึ่งของ *คาน่อน* คือการสูญเสียความทรงจำ ตัวละครหลัก 3 ตัว ได้แก่ ยูอิจิ อายุ และมาโคโตะ มีการสูญเสียความทรงจำในรูปแบบที่แตกต่างกัน ซึ่งเนื้อหาในด้านนี้ได้ใช้เป็นปมในการดำเนินเรื่องต่อไป เนื้อหารองอีกด้านหนึ่งคืออาหารโปรดของตัวละครหลักแต่ละตัว โดยนิตยสาร *Newtype USA* ได้อธิบายไว้ในบทความ *คาน่อน* ว่า "เป็นอาหารที่ตัวละครแต่ละตัวกินแล้วดูสวยงามและมีชีวิตชีวามากที่สุด" ซึ่งตรงกันข้ามกับเนื้อหาหลักของเรื่องที่เป็นแนวโศกเศร้า อาหารโปรดของอายุคือไทยากิ (ขนมเค้กรูปปลา) ของนายูกิคือสตรอเบอร์รี่ซันเดย์ ของมาโคโตะคือนิกุแมน (ซาลาเปาญี่ปุ่น) ของชิโอริคือไอศกรีม และของไมคือกิวดง (ข้าวหน้าเนื้อ)

### ตัวละครหลัก

ดูบทความหลักที่: ตัวละครในคาน่อน
ตัวละครหญิงในคาน่อน: ไม (บน-ซ้าย), นายูกิ (บน-กลาง), ชิโอริ (บน-ขวา), มาโคโตะ (ล่าง-ซ้าย) และอายุ (ล่าง-ขวา)
ไอซาวะ ยูอิจิ (ญี่ปุ่น: 相沢 祐一; โรมาจิ: *Aizawa Yūichi*)
*ให้เสียงโดย:* อัตสึชิ คิไซจิ (2002) , โทโมคาสึ ซุงิตะ (2006/เกม)
ยูอิจิเป็นนักเรียนมัธยมปลายอายุ 17 ปี มีนิสัยชอบเล่นตลกกับเด็กผู้หญิงที่เขารู้จัก แต่เขาก็เป็นคนที่ซื่อสัตย์และเป็นที่ถูกใจของผู้อื่นมาก ยูอิจิมักจะช่วยเหลือผู้อื่นโดยไม่หวังผลตอบแทน ในเกม ผู้เล่นจะเล่นเป็นยูอิจิซึ่งเป็นตัวเอกของเรื่อง
สึกิมิยะ อายุ (ญี่ปุ่น: 月宮 あゆ; โรมาจิ: *Tsukimiya Ayu*)
*ให้เสียงโดย:* ยูอิ โฮริเอะ
นายูกิ มินาเสะ (ญี่ปุ่น: 水瀬 名雪; โรมาจิ: *Minase Nayuki*)
*ให้เสียงโดย:* มาริโกะ โคดะ
ซาวาตาริ มาโคโตะ (ญี่ปุ่น: 沢渡 真琴; โรมาจิ: *Sawatari Makoto*)
*ให้เสียงโดย:* มายูมิ อีซุกะ
มาโคโตะเด็กผู้หญิงที่สูญเสียความทรงจำ แต่จำได้ว่าเธอเคยมีเรื่องไม่พอใจกับยูอิจิเมื่อครั้งก่อนที่เขามาที่เมืองนี้ มาโคโตะซุกซนและมักจะชอบแกล้งล้อเล่นกับยูอิจิ เอชอบฤดูใบไม้ผลิมากและเคยขอให้ฤดูใบไม้ผลิคงอยู่ตลอดไป
มิซากะ ชิโอริ (ญี่ปุ่น: 美坂 栞; โรมาจิ: *Misaka Shiori*)
*ให้เสียงโดย:* อาเคมิ ซาโต้ (อนิเมะ/เกม PSP) , ฮิโรโกะ โคนิชิ (Dreamcast/เกม PS2)
ชิโอริเป็นนักเรียนปีหนึ่งที่มีอาการป่วยหนักมาตั้งแต่เกิด เธอมีร่างกายที่ไม่แข็งแรงจึงทำให้ต้องหยุดเรียนเกือบทุกวัน แต่ชิโอริมักจะมายืนอยู่ที่สนามในโรงเรียนเป็นประจำเพื่อจะมารอพบใครบางคนที่เธอรัก
คาวาซุมิ ไม (ญี่ปุ่น: 川澄 舞; โรมาจิ: *Kawasumi Mai*)
*ให้เสียงโดย:* ยูคาริ ทามูระ
ไมเป็นนักเรียนปีสามที่อยู่โรงเรียนเดียวกับยูอิจิ ในตอนกลางคืน ขณะที่ไม่มีคนอยู่ในโรงเรียน เธอจะมาที่โรงเรียนเพื่อต่อสู้กับปีศาจ และด้วยเหตุนี้ เธอจึงถูกตำหนิจากทางโรงเรียนอยู่เสมอจากอุบัตเหตุที่เธอก่อขึ้นระหว่างต่อสู้กับปีศาจ ถึงแม้ไมจะมีท่าทางที่เย็นชาต่อผู้อื่น แต่ที่จริงแล้ว เธอเป็นคนที่มีน้ำใจและห่วงใยต่อผู้อื่นมาก
### เนื้อเรื่อง

|  |
| --- |
|   |
| สึกิมิยะ อายุ มักปรากฏตัวกะทันหันในยามตะวันใกล้ลับฟ้า สวมใส่เสื้อนอกสีน้ำตาลแดงทับเสื้อกันหนาว สวมกางเกงขาสั้นแม้อากาศหนาวเย็น และสะพายเป้มีปีก |
|

เนื้อเรื่องของ *คาน่อน* เกี่ยวกับเด็กผู้หญิง 5 คน ที่มีความผูกพันกับเด็กผู้ชายคนเดียวกัน ตัวละครหลักของเรื่องคือ ไอซาวะ ยูอิจิ นักเรียนมัธมปลายปีสอง ยูอิจิได้ย้ายมาอาศัยอยู่ในเมืองที่เขาเคยมาเมื่อ 7 ปีก่อน เนื้อเรื่องเริ่มขึ้นเมื่อวันพุธที่ 6 มกราคม พ.ศ. 2542 เมื่อยูอิจิเดินทางมาถึงเมืองนี้ เขาพักอาศัยกับนายูกิ มินาเสะ ลูกพี่ลูกน้องของเขา และอากิโกะ แม่ของเธอ เนื่องจากยูอิจิไม่ได้มาเมืองนี้อีกเป็นเวลานาน ทำให้เขาจำเรื่องราวเมื่อเจ็ดปีก่อนที่เกิดขึ้นแทบไม่ได้เลย ยกเว้นเกี่ยวกับรายละเอียดเล็ก ๆ น้อย ๆ เขาพยายามที่จะรื้อฟื้นความทรงจำที่มีอยู่เกี่ยวกับเมืองนี้ รวมถึงนายูกิก็ช่วยเขาด้วย แต่ไม่สำเร็จ อย่างไรก็ตาม ระหว่างที่เนื้อเรื่องดำเนินไปเรื่อย ๆ ยูอิจิได้รับรู้ถึงพลังเหนือธรรมชาติที่แฝงอยู่ในเมืองนี้ และเขาก็ค่อย ๆ นึกถึงเรื่องราวที่เกิดขึ้นในอดีตเมื่อเจ็ดปีก่อนได้

วันหนึ่ง ขณะที่นายูกิพายูอิจิไปเดินชมรอบเมือง นายูกิได้แวะเข้าไปซื้อของในร้าน ส่วนยูอิจิรออยู่ด้านนอก ได้มีเด็กหญิงแปลกหน้าคนหนึ่งชื่อ สึกิมิยะ อายุ วิ่งเข้ามาชนยูอิจิ หลังจากนั้น อายุพาเขาไปที่ร้านใกล้ ๆ และบอกความจริงไปโดยไม่ตั้งใจว่าเธอได้ขโมยไทยากิจากร้านมาถุงหนึ่ง ยูอิจิพาอายุกลับไปที่ร้านเพื่อไปขอโทษคนขาย สองสามวันต่อมา ขณะที่ยูอิจิเดินอยู่ในเมือง เขาได้พบกับเด็กผู้หญิงชื่อ ซาวาตาริ มาโคโตะ เธอสูญเสียความทรงจำแต่พอจำได้ว่าเธอมีเรื่องไม่พอใจกับยูอิจิเมื่อเขามาที่เมืองนี้เมื่อเจ็ดปีที่แล้ว มาโคโตะป็นลมล้มลงที่พื้นถนน ยูอิจิจึงพาเธอไปที่บ้าน อากิโกะอนุญาตให้เธอมาพักอาศัยที่บ้านได้ แม้ว่ายูอิจิอยากจะให้ไปแจ้งตำรวจมากกว่า

เด็กผู้หญิงคนต่อไปที่มีความเกี่ยวข้องกับอดีตของยูอิจิคือ คาวาซุมิ ไม นักเรียนปีสามที่อยู่โรงเรียนเดียวกับยูอิจิ ในตอนกลางคืน ขณะที่ไม่มีคนอยู่ในโรงเรียน ไมจะมาที่โรงเรียนเพื่อต่อสู้กับปีศาจ ทำให้เธอถูกตำหนิจากทางโรงเรียนอยู่เสมอจากเหตุการณ์ต่าง ๆ ที่เธอก่อขึ้นระหว่างต่อสู้กับปีศาจ เนื่องจากไมไม่ได้บอกความจริงกับทางโรงเรียน เพราะคิดว่าจะไม่มีใครเชื่อว่ามีปีศาจอยู่ในโรงเรียน ยูอิจิได้พบกับเด็กผู้หญิงคนที่ห้าที่ชื่อ มิซากะ ชิโอริ โดยบังเอิญ ชิโอริมีอาการป่วยที่ไม่สามารถอธิบายได้มาตั้งแต่เกิด ทำให้เธอมีร่างกายที่ไม่แข็งแรงจึงต้องหยุดเรียนเกือบทุกวัน ยูอิจิเริ่มคุยกับชิโอริหลังจากเห็นเธออยู่ที่สนามในโรงเรียน และได้ทราบว่าชิโอริมายืนอยู่ที่สนามในโรงเรียนเกือบทุกวันเพื่อจะมารอพบใครบางคนที่เธอรัก

การพัฒนา
--------

### การออกจำหน่าย

สื่ออื่น ๆ
----------

### ไลท์โนเวล

มีไลท์โนเวลเกี่ยวกับ *คาน่อน* จำนวน 5 เล่ม เขียนโดย มาริโกะ ชิมิซุ ตีพิมพ์โดยสำนักพิมพ์ *Paradigm* ตั้งแต่เดือนธันวาคม พ.ศ. 2542 จนถึงเดือนสิงหาคม พ.ศ. 2543 โดยมี อิตารุ ฮิโนะอุเอะ นักวาดภาพประกอบไลท์โนเวล เป็นผู้วาดภาพหน้าปกและภาพประกอบ

ไลท์โนเวลแต่ละเล่มจะมีเนื้อหาหลักเกี่ยวกับตัวละครหลักแต่ละตัว โดยเล่มแรกที่ออกจำหน่ายคือ *ยุกิ โนะ โชโจะ* (ญี่ปุ่น: 雪の少女; โรมาจิ: *Yuki no Shōjo*; ทับศัพท์: เด็กหญิงในหิมะ; นายูกิ) ออกจำหน่ายในเดือนธันวาคม พ.ศ. 2542 ต่อมาในเดือนเดียวกัน ไลท์โนเวลเล่มที่สองที่ชื่อว่า *เอะกะโอะ โนะ มุโกงะวะ นิ* (ญี่ปุ่น: 笑顔の向こう側に; โรมาจิ: *Egao no Mukougawa ni*; ทับศัพท์: อีกฟากหนึ่งของรอยยิ้ม; ชิโอริ) ก็ได้ออกจำหน่าย ไลท์โนเวลเล่มที่สามคือ *โชโจะ โนะ โอะริ* (ญี่ปุ่น: 少女の檻; โรมาจิ: *Shōjo no Ori*; ทับศัพท์: ที่กักขังเด็กหญิง; ไม) ออกจำหน่ายในเดือนเมษายน พ.ศ. 2543 เล่มที่สี่คือ *The Fox and the Grapes* ออกจำหน่ายในสองเดือนถัดมา และเล่มสุดท้ายคือ *ฮิดะมะริ โนะ มาชิ* (ญี่ปุ่น: 日溜りの街; โรมาจิ: *Hidamari no Machi*; ทับศัพท์: เมืองแห่งแสงแดด; อายุ) ออกจำหน่ายในเดือนสิงหาคม พ.ศ. 2543

### ดรามาซีดี

*คาน่อน* มีดรามาซีดีทั้งหมด 3 ชุด แต่ละชุดมีซีดี 5 แผ่น รวมทั้งหมด 15 แผ่น ซึ่งออกจำหน่ายตั้งแต่ 29 กันยายน พ.ศ. 2543 จนถึง 26 เมษายน พ.ศ. 2546 ซีดีสองชุดแรกมีเนื้อหาเกี่ยวกับตัวละครหลักแต่ละตัว ตัวละหนึ่งแผ่น โดยหน้าปกซีดีจะเป็นรูปตัวละครหลักของซีดีแผ่นนั้น ส่วนซีดีชุดที่สามจะมีเนื้อหาเกี่ยวกับบทเขียนรวม และมีหน้าปกซีดีเป็นรูปของมินาเสะ อากิโกะ

### มังงะ

หน้าปกของหนังสือการ์ตูน *คาน่อน* ฉบับแรก ตีพิมพ์โดยมีเดียเวิร์กส
มังงะ *คาน่อน* เรื่องแรก ตีพิมพ์ในนิตยสารเด็งเงคิไดโอ ตั้งแต่วันที่ 21 ตุลาคม พ.ศ. 2543 จนถึง 21 พฤษภาคม พ.ศ. 2545 และต่อมาได้มีการนำมาตีพิมพ์รวมเป็นเล่ม 2 เล่ม โดยมีเดียเวิร์กส ภายใต้ชื่อของเด็งเงคิคอมิกส์ เนื้อเรื่องของมังงะได้นำมาจากในเกมวิชวลโนเวล และมี เพทิต โมริชิมะ เป็นผู้วาดภาพประกอบ

ในมังงะฉบับรวมเล่มมีเนื้อหาทั้งหมด 6 บท แบ่งเป็นเล่มละ 3 บท ซึ่งเนื้อหาในบทแรกเป็นบทนำ และในบทสุดท้ายเป็นบทสรุป ส่วนเนื้อหาในอีกสี่บทที่เหลือจะเป็นฉากที่เกี่ยวข้องกับตัวละครหลักแต่ละตัว คือ ชิโอริ มาโคโตะ ไม และอายุ ตามลำดับ และถึงแม้จะไม่มีบทที่เป็นฉากของนายูกิโดยตรง แต่ได้มีการเปลี่ยนแปลงเนื้อเรื่องเล็กน้อยให้นายูกิได้อยู่ในฉากกับยูอิจิเกือบตลอดเวลา เนื้อหาของมังงะเรื่องแรกนี้มีส่วนที่แตกต่างจากในเกมวิชวลโนเวลคือ จะไม่มีการเล่าถึงเรื่องราวทั้งหมดของชิโอริ มาโคโตะ และไม ซึ่งในเกม ในฉากจบของตัวละครหลักแต่ละตัวจะมีการเล่าถึงเรื่องราวทั้งหมด แต่ในมังงะจะเล่าเพียงบางส่วนเท่านั้น เนื่องจากเนื้อหาจะเน้นไปที่เรื่องราวของอายุเป็นหลัก

### อนิเมะ

ดูเพิ่ม: รายชื่อตอนในคาน่อน
เปรียบเทียบความแตกต่างของนายูกิและอายุในอนิเมะภาคแรก (พ.ศ. 2545, แถวบน) และภาคที่สอง (พ.ศ. 2549, แถวล่าง)
*คาน่อน* ได้มีการสร้างเป็นอนิเมะครั้งแรกใน พ.ศ. 2545 มีทั้งหมด 13 ตอน และได้มีการสร้างโอวีเอจำนวนหนึ่งตอนขึ้นใน พ.ศ. 2546 หลังจากนั้น ได้มีการสร้างอนิเมะเรื่องที่สองขึ้นใน พ.ศ. 2549 มีทั้งหมด 24 ตอน

ดนตรี
-----

เกม *คาน่อน* มีเพลงประกอบที่สำคัญอยู่สองเพลง เพลงเปิดคือ "Last regrets" และเพลงปิดคือ "คาเซะ โนะ ทะโดะริตสึกุ บะโชะ" (ญี่ปุ่น: 風の辿り着く場所; โรมาจิ: *Kaze no Tadoritsuku Basho*; ทับศัพท์: ลมพัดผ่านไปที่ใด) ซึ่งทั้งสองเพลงนี้มีอายานะเป็นผู้ขับร้อง โดยเนื้อเพลงของทั้งสองเพลงแต่งโดย จุน มาเอดะ และเรียบเรียงโดย ทาคาเสะ คาซึยะ จากกลุ่มดนตรี I've Sound และมีดนตรีประกอบสำหรับตัวละครหลักแต่ละตัว โดยดนตรีประกอบของอายุคือ "ฮิดะมะริ โนะ มาชิ" (ญี่ปุ่น: 日溜りの街; โรมาจิ: *Hidamari no Machi*; ทับศัพท์: เมืองแห่งแสงแดด) ของนายูกิคือ "ยุกิ โนะ โชโจะ" (ญี่ปุ่น: 雪の少女; โรมาจิ: *Yuki no Shōjo*; ทับศัพท์: เด็กหญิงในหิมะ) ของมาโคโตะคือ "The Fox and the Grapes" ของชิโอริคือ "เอะกะโอะ โนะ มุโกงะวะ นิ" (ญี่ปุ่น: 笑顔の向こう側に; โรมาจิ: *Egao no Mukougawa ni*; ทับศัพท์: อีกฟากหนึ่งของรอยยิ้ม) และดนตรีประกอบของไมคือ "โชโจะ โนะ โอะริ" (ญี่ปุ่น: 少女の檻; โรมาจิ: *Shōjo no Ori*; ทับศัพท์: ที่กักขังเด็กหญิง)

อัลบั้มเพลงที่ออกจำหน่ายเป็นอัลบั้มแรกคือ *Anemoscope* ออกจำหน่ายเป็นชุดพร้อมกับเกม *คาน่อน* เวอร์ชันแรกในเดือนมิถุนายน พ.ศ. 2542

การตอบรับ
---------

เกม *คาน่อน* เวอร์ชันสำหรับคอมพิวเตอร์ส่วนบุคคลได้รับการจัดว่าเป็นเกมบิโชโจะที่ดีที่สุดเกมหนึ่งใน พ.ศ. 2542 ส่วนเกมเวอร์ชันสำหรับเครื่องเพลย์สเตชัน 2 ที่ออกในปี พ.ศ. 2545 ได้รับการประเมินจากนิตยสารวิดีโอเกม *Famitsu* ด้วยคะแนน 29 จากคะแนนเต็ม 40

อ้างอิง
-------

1. ↑  "Kanon". TIGA. ม.ป.ป. สืบค้นเมื่อ 14 กุมภาพันธ์ 2555. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. 1 2  "Key Scenario Staff Long Interview" (ภาษาญี่ปุ่น). Colorful Pure Girl. มีนาคม 2544. คลังข้อมูลเก่าเก็บจากแหล่งเดิมเมื่อ 2009-08-27. สืบค้นเมื่อ 17 พ.ค. 2551. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. 1 2  "*Kanon* visual novel official website" (ภาษาญี่ปุ่น). Key. สืบค้นเมื่อ 30 พ.ย. 2550. `{{cite web}}`: ตรวจสอบค่าวันที่ใน: `|accessdate=` (help)
4. ↑  "Kanon in Moriguchi Osaka" (ภาษาญี่ปุ่น). 23 ต.ค. 2545. คลังข้อมูลเก่าเก็บจากแหล่งเดิมเมื่อ 2007-12-17. สืบค้นเมื่อ 28 ธ.ค. 2549. `{{cite web}}`: ตรวจสอบค่าวันที่ใน: `|accessdate=` และ `|date=` (help)
5. ↑  **คำพูดเดิม:** 起きないから、奇跡って言うんですよ  
**คำแปล:** "มันเรียกว่าปาฏิหาริย์เพราะมันไม่เคยเกิดขึ้น"  
Key (4 มิ.ย. 2542). *Kanon* (ภาษาญี่ปุ่น). Visual Art's. `{{cite book}}`: ตรวจสอบค่าวันที่ใน: `|date=` (help)
6. 1 2 3 4  "Information on the *Kanon Standard Edition*" (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2007-09-28. สืบค้นเมื่อ 15 ก.พ. 2550. `{{cite web}}`: ตรวจสอบค่าวันที่ใน: `|accessdate=` (help)
7. ↑  **คำพูดเดิม:** 約束、だよ  
**คำแปล:** "นั่นเป็นสัญญา"  
Key (4 มิ.ย. 2542). *Kanon* (ภาษาญี่ปุ่น). Visual Art's. `{{cite book}}`: ตรวจสอบค่าวันที่ใน: `|date=` (help)
8. ↑  *Newtype USA*. Vol. 6. A.D. Vision. มกราคม 2550. pp. 62–63. `{{cite book}}`: ตรวจสอบค่าวันที่ใน: `|date=` (help)
9. ↑  **คำพูดเดิม:** 春がきて･･･ずっと春だったらいいのに  
**คำแปล:** "ขอเพียงแค่ให้ฤดูใบไม้ผลิมาถึงและคงอยู่ตลอดไป"  
Key (4 มิ.ย. 2542). *Kanon* (ภาษาญี่ปุ่น). Visual Art's. `{{cite book}}`: ตรวจสอบค่าวันที่ใน: `|date=` (help)
10. ↑  **คำพูดเดิม:** 私は魔物を討つ者だから   
**คำแปล:** "ฉันเป็นนักล่าปีศาจ"  
Key (4 มิ.ย. 2542). *Kanon* (ภาษาญี่ปุ่น). Visual Art's. `{{cite book}}`: ตรวจสอบค่าวันที่ใน: `|date=` (help)
11. ↑  "Mariko Shimizu's works available for purchase" (ภาษาญี่ปุ่น). Amazon.co.jp. สืบค้นเมื่อ 27 สิงหาคม 2558‎. `{{cite web}}`: ตรวจสอบค่าวันที่ใน: `|accessdate=` (help)
12. ↑  "List of *Kanon* products". CD Japan. สืบค้นเมื่อ 25 ม.ค. 2550. `{{cite web}}`: ตรวจสอบค่าวันที่ใน: `|accessdate=` (help)
13. ↑  "Image of the copyright page from the second *Kanon* manga volume" (ภาษาญี่ปุ่น). คลังข้อมูลเก่าเก็บจากแหล่งเดิมเมื่อ 2011-09-30. สืบค้นเมื่อ 13 มี.ค. 2550. `{{cite web}}`: ตรวจสอบค่าวันที่ใน: `|accessdate=` (help)
14. ↑  "Dengeki Comics page for *Kanon*" (ภาษาญี่ปุ่น). ASCII Media Works. สืบค้นเมื่อ 16 พ.ค. 2551. `{{cite web}}`: ตรวจสอบค่าวันที่ใน: `|accessdate=` (help)
15. 1 2  Morishima, Petit. *Kanon manga volume 1* (ภาษาญี่ปุ่น). MediaWorks. `{{cite book}}`: `|access-date=` ต้องการ `|url=` (help); ตรวจสอบค่าวันที่ใน: `|accessdate=` (help)
16. 1 2  Morishima, Petit. *Kanon manga volume 2* (ภาษาญี่ปุ่น). MediaWorks. `{{cite book}}`: `|access-date=` ต้องการ `|url=` (help); ตรวจสอบค่าวันที่ใน: `|accessdate=` (help)
17. ↑  "A short review on *Kanon*". Freetype. คลังข้อมูลเก่าเก็บจากแหล่งเดิมเมื่อ 2008-03-02. สืบค้นเมื่อ 6 ม.ค. 2550. `{{cite web}}`: ตรวจสอบค่าวันที่ใน: `|accessdate=` (help)
18. ↑  "*Famitsu* reviews the week of February 20, 2002". DVD Talk. คลังข้อมูลเก่าเก็บจากแหล่งเดิมเมื่อ 2007-10-11. สืบค้นเมื่อ 9 ม.ค. 2550. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

WikiquoteWikiquote
วิกิคำคมภาษาอังกฤษ มีคำคมที่กล่าวโดย หรือเกี่ยวกับ: **Kanon**

* เว็บไซต์ทางการของ *คาน่อน* โดยคีย์ (ญี่ปุ่น)
* เว็บไซต์ทางการของอนิเมะภาคแรก (ญี่ปุ่น)
* เว็บไซต์ทางการของอนิเมะภาคที่สอง (ญี่ปุ่น)
* *Kanon (2002)* จากสารานุกรมอนิเมะนิวส์เน็ตเวิร์ก (อังกฤษ)

| * ด
* ค
* ก
คีย์ |
| --- |
| แบรนด์ของวิชวลอาตส์ |
| บุคลากร | 
* จุน มาเอดะ
* ชินจิ โอริโตะ
* นา-กะ
* อิทารุ ฮิโนอุเอะ
* นาโอกิ ฮิซายะ
* ยูอิจิ สูซูโมโตะ
* ยูโตะ โทโนคาวะ
* เมโกเมะ โทโกชิ
* โอดิอาเกสึ

 |
| วิชวลโนเวลเมื่ออยู่แทกติกส์ | 
* *โดเซอิ*
* *มูน*
* *วัน: คางายาคุ คิเซสึ เอะ*

 |
| วิชวลโนเวล | 
* *แคนอน*
* *แอร์*
* *แคลนนาด*
* *แพเนตทาเรียน: จีซานะ โฮชิ โนะ ยูเมะ*
* *โทโมโยะอาฟเตอร์: อิตส์อะวันเดอร์ฟูลไลฟ์*
* *ลิตเติลบัสเตอส์!*
* *คุดวัฟเตอร์*
* *รีไรต์*
* *เองเจิลบีตส์! เฟิร์ตบีต*
* *ฮาโมเนีย*
* *ซัมเมอร์พอกเกตส์*
* *ลูปเปอร์ส*
* *ลูนาเรีย: เวอร์ชวลไลซด์มูนไชลด์*
* *เฮฟเวนเบิร์นส์เรด*
* *สเตลลาออฟดิเอนด์*

 |
| แอนิเมชันและมัลติมีเดีย | 
* รายชื่อตอนของ *วัน*
* รายชื่อตอนของ *แคนอน*
* รายชื่อตอนของ *แอร์*
* ภาพยนตร์ *แอร์*
* ภาพยนตร์ *แคลนนาด*
* รายชื่อตอนของ *แคลนนาด*
* *แองเจิลบีทส์! แผนพิชิตนางฟ้า*
	+ รายชื่อตอน
* รายชื่อตอนของ *ลิตเติลบัสเตอส์!*
* *ชาร์ลอตต์*
	+ รายชื่อตอน
* ตอนของ *รีไรต์*
* *แพเนตทาเรียน: โฮชิ โนะ ฮิโตะ*
* *เมื่อวันฉันเป็นพระเจ้า*
* *พริมาดอลล์*
* *ไขกุญแจข้ามโลก*

 |
| ตัวละคร | 
* *แคนอน*
	+ สึกิมิยะ อายุ
* *แอร์*
* *แคลนนาด*
* *ลิตเติลบัสเตอส์!*

 |
| เสียง | 

|  |  |
| --- | --- |
| เพลงประกอบ | 
* *แคนอน*
* *แอร์*
	+ "โทริโนะอุตะ"
* *แคลนนาด*
* *แพเนตทาเรียน*
* *ลิตเติลบัสเตอส์!*
* *เอนเจิลบีตส์!*
* *คุดวัฟเตอร์*
* *รีไรต์*
* *ชาร์ลอตต์*
* *ฮาโมเนีย*
* *ซัมเมอร์พอกเกตส์*

 |
| คีย์ซาวส์เลเบล | 
* รายชื่อผลงาน
* *ฮิวแมนนิตี...*
* "เบิร์ทเดย์ซอง, เรกเควียม"
* "สไปกา/ฮานาบิ/มูน"
* *มา-นา*
* *เลิฟซอง*
* *คีย์เทนธ์เมโมเรียลเฟสแอนนิเวอร์ซารีซีดี*
* *เซอร์เคิลออฟฟีฟธ์*
* อัลบั้มเคเอสแอลไลฟ์เวิลด์

 |
| อื่น ๆ | 
* *คีย์เนตเรดิโอ*
* *Owari no Hoshi no Love Song*

 |

 |
| หมวดหมู่ หมวดหมู่ |

| * ด
* ค
* ก
เกียวโตแอนิเมชัน |
| --- |
| ฮิเดอากิ ฮัตตะ (ประธาน), โยโกะ ฮัตตะ (รองประธาน) |
| ผู้กำกับอาวุโส | 
* ไทจิ อิชิดาเดะ
* ทัตสึยะ อิชิฮาระ
* เอซากุ คาวานามิ
* โยชิจิ คิงามิ
* ยาซูฮิโระ ทาเกโมโตะ
* ฮิโรโกะ อุตสึมิ
* นาโอโกะ ยามาดะ
* ทากูยะ ยามามูระ

 |
| ซีรีส์โทรทัศน์ | 

|  |  |
| --- | --- |
| 2000s | 
* *ฟูลเมทัลพานิก? ฟุม็อฟฟุ* (2003)
* *แอร์* (2005)
* *ฟุล เมทัล พานิก! The Second Raid* (2005)
* *เรียกเธอว่าพระเจ้า สึซึมิยะ ฮารุฮิ* (2006–2009)
* *คาน่อน* (2006–2007)
* *ลักกีสตาร์* (2007)
* *แคลนนาด* (2007–2008)
* *แคลนนาดอาฟเตอร์สตอรี* (2008–2009)
* *โซระ โอะ มิอาเงรุ โชโจะ โนะ ฮิโตมิ นิ อุตซึรุ เซไก* (2009)
* *เค-อง! ก๊วนดนตรีแป๋วแหวว* (2009)

 |
| 2010s | 
* *เค-อง!!* (2010)
* *นิจิโจ สามัญขยันรั่ว* (2011)
* *ปริศนาความทรงจำ* (2012)
* *รักสุดเพี้ยนของยัยเกรียนหลุดโลก!* (2012)
* *ตลาดป่วน ก๊วนทามาโกะ* (2013)
* *ชมรมว่ายน้ำอิวาโทบิ* (2013)
* *ฟากวิกฤตโลกวิญญาณ* (2013)
* *รักสุดเพี้ยนของยัยเกรียนหลุดโลก! หัวใจคูณสอง* (2014)
* *ฟรี! อีเทอร์นอล ซัมเมอร์* (2014)
* *ปฏิบัติการพลิกวิกฤตสวนสนุก* (2014)
* *ฮิบิเคะ! ยูโฟเนียม* (2015)
* *โลกสีรุ้งจอมปีศาจ* (2016)
* *ฮิบิเคะ! ยูโฟเนียม 2* (2016)
* *น้องเมดมังกรของคุณโคบายาชิ* (2017)
* *ไวโอเล็ต เอเวอร์การ์เดน* (2018)
* *ฟรี! ไดร์ฟทูเดอะฟิวเจอร์* (2018)
* *สึรุเนะ* (2018–2019)

 |
| 2020s | 
* *น้องเมดมังกรของคุณโคบายาชิ S* (2021)
* *สึรุเนะ -ธนูดอกแรกแห่งการร้อยเรียง-* (2023)
* *ฮิบิเคะ! ยูโฟเนียม 3* (2024)
* *20 เซกิ เด็งกิ โมกูโรคุ* (TBA)

 |

 |
| ภาพยนตร์ | 
* *Tenjōbito to Akutobito Saigo no Tatakai* (2009)
* *การหายตัวไปของสึซึมิยะ ฮารุฮิ* (2010)
* *เค-อง! ก๊วนดนตรีแป๋วแหวว เดอะ มูฟวี่* (2011)
* *บัญญัติใหม่ – ทาคานาชิ ริกกะ รักสุดเพี้ยนของยัยเกรียนหลุดโลก! เดอะมูฟวี่* (2013)
* *Deara-chan of the Southern Islands* (2014)
* *ทามาโกะ เลิฟ สตอรี่* (2014)
* *ฟากวิกฤตโลกวิญญาณ -I'll Be Here- Past* (2015)
* *ฟากวิกฤตโลกวิญญาณ -I'll Be Here- Future* (2015)
* *High Speed! Free! Starting Days* (2015)
* *ฮิบิเคะ! ยูโฟเนียม: The Movie – Welcome to the Kitauji High School Concert Band* (2016)
* *รักไร้เสียง* (2016)
* *Free! Timeless Medley* (2017)
* *ฮิบิเคะ! ยูโฟเนียม: Todoketai Melody* (2017)
* *Free! Take Your Marks* (2017)
* *รักสุดเพี้ยนของยัยเกรียนหลุดโลก! เทกออนมี* (2018)
* *ลิซแอนด์เดอะบลูเบิร์ด* (2018)
* *ฮิบิเคะ! ยูโฟเนียม The Movie – Our Promise: A Brand New Day* (2019)
* *Free! -Road to the World- Dream* (2019)
* *ไวโอเล็ต เอเวอร์การ์เดน: อีเทอร์นิตีแอนด์ดิออโตเมโมรีส์ดอลล์* (2019)
* *ไวโอเล็ต เอเวอร์การ์เดน เดอะมูฟวี* (2020)
* *Free! The Final Stroke* (2021–2022)
* *สึรุเนะ -ธนูดอกแรกแห่งการเริ่มต้น-* (2022)

 |
| โอวีเอ | 
* *Nurse Witch Komugi* (2002–2003)
* *Munto* (2003)
* *Munto 2: Beyond the Walls of Time* (2005)
* *ฟุล เมทัล พานิก! The Second Raid* (2006)
* *Another World: Tomoyo Chapter* (2008)
* *Lucky Star: Original na Visual to Animation* (2008)
* *Another World: Kyou Chapter* (2009)
* *Live House!* (2010)
* *นิจิโจ สามัญขยันรั่ว Episode 0* (2011)
* *Plan!* (2011)
* *ปริศนาความทรงจำ* (2013)
* *รักสุดเพี้ยนของยัยเกรียนหลุดโลก!* (2013)
* *Daybreak* (2014)
* *รักสุดเพี้ยนของยัยเกรียนหลุดโลก! -Heart Throb-* (2014)
* *Free! Eternal Summer* (2015)
* *ปฏิบัติการพลิกวิกฤตสวนสนุก* (2015)
* *Sound! Euphonium: Ready, Set, Monaka* (2015)
* *โลกสีรุ้งจอมปีศาจ* (2016)
* *น้องเมดมังกรของคุณโคบายาชิ* (2017)
* *ไวโอเล็ต เอเวอร์การ์เดน* (2018)
* *Free! Dive to the Future* (2018)
* *สึรุเนะ* (2019)
* *ฮิบิเคะ! ยูโฟเนียม Ensemble Contest* (2023)

 |
| โอเอ็นเอ | 
* *เรียกเธอว่าพระเจ้า สึซึมิยะ ฮารุฮิ* (2009)
* *Nyorōn Churuya-san* (2009)
* *รักสุดเพี้ยนของยัยเกรียนหลุดโลก! Lite* (2012)
* *ฟากวิกฤตโลกวิญญาณ Idol Trial!* (2013–2014)
* *รักสุดเพี้ยนของยัยเกรียนหลุดโลก! -Heart Throb- Lite* (2013–2014)

 |
| การผลิตอื่น ๆ | 
* *Jikkyō Powerful Pro Yakyū* (2001–2004)

 |
| เกี่ยวข้อง | 
* การลอบวางเพลิงเกียวโตแอนิเมชัน

 |
| หมวดหมู่ หมวดหมู่ |